രാജസ്ഥാനെ എറിഞ്ഞിട്ട് കോള്ട്ടര്നൈലും നിഷാമും അര്ദ്ധ സെഞ്ചുറിയിലൂടെ തിരിച്ചുവരവ് ആഘോഷിച്ച് ഇഷാന് കിഷന് 91 റണ്സ് വിജയലക്ഷ്യം മുംബൈ മറികടന്നത് 70 പന്തുകള് ബാക്കിവച്ച് എട്ട് വിക്കറ്റ് ജയവുമായി പ്ലേ ഓഫ് സാധ്യത നിലനിര്ത്തി ഷാര്ജ: ഐ.പി.എല്ലിലെ ജീവന്മരണ പോരാട്ടത്തില് രാജസ്ഥാന് റോയല്സിനെ എട്ട് വിക്കറ്റിന് തകര്ത്ത് പ്ലേ ഓഫ് പ്രതീക്ഷ നിലനിര്ത്തി മുംബൈ ഇന്ത്യന്സ്. ടോസ് നഷ്ടപ്പെട്ട് ആദ്യം ബാറ്റ് ചെയ്ത രാജസ്ഥാന് ഉയര്ത്തിയ 91 റണ്സ് വിജയലക്ഷ്യം 8.2 ഓവറില് വെറും രണ്ടു വിക്കറ്റുകള് മാത്രം നഷ്ടപ്പെടുത്തി മുംബൈ മറികടന്നു. 25 പന്തില് നിന്ന് മൂന്ന് സിക്സും അഞ്ചു ഫോറുമടക്കം 50 റണ്സോടെ പുറത്താകാതെ നിന്ന ഓപ്പണര് ഇഷാന് കിഷനാണ് മുംബൈയെ അനായാസം വിജയത്തിലെത്തിച്ചത്. സ്കോര് രാജസ്ഥാന് റോയല്സ് 20 ഓവറില് 909, മുംബൈ ഇന്ത്യന്സ് 8.2 ഓവറില് 942. തോല്വിയോടെ രാജസ്ഥാന്റെ പ്ലേ ഓഫ് പ്രതീക്ഷകള് ഏറെക്കുറെ അസ്തമിച്ചു. ജയത്തോടെ 12 പോയന്റുമായി മുംബൈ അഞ്ചാം സ്ഥാനത്തേക്കുയര്ന്നു. വമ്ബന് ജയം നേടിയതോടെ നെറ്റ് റണ്റേറ്റ് മെച്ചപ്പെടുത്തിയ മുംബൈക്ക് അവസാന മത്സരത്തില് സണ്റൈസേഴ്സ് ഹൈദാരാബാദിനെതിരെയും ജയിക്കാനായാല് പ്ലേ ഓഫില് പ്രതീക്ഷവെക്കാം. മുസ്തഫിസുര് റഹ്മാന്റെ ആദ്യ ഓവറില് തന്നെ സിക്സും ഫോറുമടിച്ച് ക്യാപ്റ്റന് രോഹിത് ശര്മ നല്ല തുടക്കമിട്ടു, ചേതന് സക്കറിയ എറിഞ്ഞ രണ്ടാം ഓവര് മെയ്ഡനായെങ്കിലും മൂന്നാം ഓവറില് ശ്രേയസ് ഗോപാലിനെ സിക്സിന് പറത്തി രോഹിത് വെടിക്കെട്ട് തുടര്ന്നു. നാലാം ഓവറില് രോഹിത് 13 പന്തില് 22 റണ്സുമായി മടങ്ങിയെങ്കിലും സൂര്യകുമാര് യാദവ് തുടക്കം മോശമാക്കിയില്ല.ചേതന് സക്കറിയയെ ബൗണ്ടറിയടിച്ച് തുടങ്ങിയ സൂര്യകുമാര് പവര്പ്ലേയിലെ അവസാന ഓവറില് മുസ്തഫിസുറിന് മുന്നില് വീണു. സൂര്യകുമാര് യാദവ് എട്ടു പന്തില് 13 റണ്സെടുത്തു. പവര്പ്ലേ കഴിഞ്ഞപ്പോഴെ മുംബൈ ലക്ഷ്യത്തിന് തൊട്ടടുത്തെത്തിയിരുന്നു. ഹര്ദ്ദിക് പാണ്ഡ്യയെ5 സാക്ഷി നിര്ത്തി ചേതന് സക്കറിയ എറിഞ്ഞ എട്ടാം ഓവറില് 24 റണ്സടിച്ച് ഇഷാന് കിഷന് മുംബൈ ഇന്ത്യന്സ് അതിവേഗം ലക്ഷ്യത്തിലെത്തി. ഐ.പി.എല്ലില് മോശം ബാറ്റിങ് പ്രകടനം പുറത്തെടുത്ത രാജസ്ഥാന് റോയല്സിന് 20 ഓവറില് ഒമ്ബതു വിക്കറ്റ് നഷ്ടത്തില് നേടാനായത് 90 റണ്സ് മാത്രമായിരുന്നു. ഇത്തവണത്തെ സീസണില് ഷാര്ജയിലെ ഏറ്റവും ചെറിയ സ്കോറാണിത്. 24 റണ്സെടുത്ത എവിന് ലൂയിസാണ് രാജസ്ഥാന്റെ ടോപ് സ്കോറര്. അഞ്ചു പേര് രണ്ടക്കം കാണാതെ പുറത്തായി. നാലു വിക്കറ്റ് വീഴ്ത്തിയ നഥാന് കോള്ട്ടര് നൈലും മൂന്ന് വിക്കറ്റ് വീഴ്ത്തിയ ജെയിംസ് നീഷാമുമാണ് രാജസ്ഥാനെ തകര്ത്തത്. നാല് ഓവറില് വെറും 14 റണ്സ് മാത്രം വഴങ്ങിയാണ് കോള്ട്ടര് നൈല് നാലു വിക്കറ്റ് വീഴ്ത്തിയത്. ബുംറ രണ്ടു വിക്കറ്റെടുത്തു. എവിന് ലൂയിസും യശസ്വി ജെയ്സ്വാളും ചേര്ന്ന് സാമാന്യം ഭേദപ്പെട്ട തുടക്കമാണ് തുടക്കമാണ് രാജസ്ഥാന് നല്കിയത്. എന്നാല് നാലാം ഓവറില് ജെയ്സ്വാള് പുറത്തായതോടെ തകര്ച്ച തുടങ്ങി. 12 9 റണ്സെടുത്ത ജെയ്സ്വാളിനെ നഥാന് കോള്ട്ടര് നൈലാണ് മടക്കിയത്. പിന്നാലെ 24 19 റണ്സെടുത്ത എവിന് ലൂയിസിനെ ബുംറ വിക്കറ്റിന് മുന്നില് കുടുക്കി. ക്യാപ്റ്റന് സഞ്ജു സാംസണും ഇത്തവണ നിരാശപ്പെടുത്തി. മൂന്ന് റണ്സ് മാത്രമെടുത്ത സഞ്ജുവിനെ ജെയിംസ് നീഷാം പുറത്താക്കി. കഴിഞ്ഞ മത്സരത്തിലെ വിജയശില്പി ശിവം ദുബെയുടെ ഊഴമായിരുന്നു അടുത്തത്. മൂന്ന് റണ്സെടുത്ത ദുബെയേയും നീഷാമാണ് മടക്കിയത്. തുടര്ന്നെത്തിയ ഗ്ലെന് ഫിലിപ്പിനും പിടിച്ചുനില്ക്കാനായില്ല. നാലു റണ്സ് മാത്രമെടുത്ത താരത്തെ കോള്ട്ടര് നൈലാണ് മടക്കിയത്. Stories you may Like